als_Latn dik_Latn sag_Latn
Pas në aksidenti rrugor një ditë më parë, policia ka arrestuar një 23-vjeçar Xhemil Hoda me akuzën se ka qenë shkaktari i aksidentit ku mbetën të plagosur shtatë persona.
Aksidneti ka ndodhur dje rreth orës 09:00 në rrugën Shkafane-Hamallaj.
Sipas policisë Hoda, ka humbur kontrollin e mejtit dhe është përplasur me një tjetër mjet me drejtues N. L., i cili është 48 vjeç dhe banon në Kamëz.
Nga ky aksident ka mbetur i plagosur Hoda dhe tre pasagjerë të tjerë që ishin në mjet, por fatmirësisht jashtë rrezikut për jetën.
Të plagosurit janë me inicialet S.K. 14 vjeç, H.K. 14 vjeç dhe E. S. 15 vjeç dhe aktualisht ndodhen në Spitalin Rajonal Durrës nën kujdesin e mjekëve.
Janë dëmtuar edhepasagjerët që ndodheshin në makinën tjetër të drejtuar nga 48-vjeçari. Personat e dëmtuar janë A.L. 21 vjeçe, D.L. 16 vjeç dhe H.M. 61 vjeç banues në Tiranë, të cilët ndodhen në Spitalin Ushtarak Tiranë jashtë rrezikut për jetën.
Materialet i kaluan Prokurorisë së Durrësit për veprime të mëtejshme për veprën penale “Shkelja e rregullave të qarkullimit rrugor”.
als_Latn als_Latn als_Latn als_Latn als_Latn als_Latn als_Latn